Suidkaapse predikante stap uit vergadering terwyl moderator praat en weier om nagmaal te gebruik om hulle afkeur in die AS se besluit te toon. | hier staan ek
Ongeveer 100 verteenwoordigers van die Suid Kaap se ringe was op 04/11/2015 by ‘n vergadering in George waar die moderatuur die Algemene Sinode van 2015 se besluit oor selfdegeslag verhoudings aan hulle probeer verkoop het. Bart Volsoo het vir omtrent 15 minute gepraat en verduidelik waarom die AS se besluit onaanvaarbaar was, waarna Nelis van Rensburg, die moderator van die laaste Algemene Sinode, repliek gelewer het. Tien minute in Nelis se repliek in het die mense in klein groepies begin uitloop. Daar het net ongeveer 20 mense van die oorspronklike 100 nog oorgebly wat na Nelis geluister het tot hy klaar gepraat het. Daar sou nagmaal bedien word na die vergadering, die uitstappers het nie die nagmaal gebruik nie.
Bart Vosloo skryf in ‘n epos oor die vergadering:
Vriende ek gee net vir julle n kort oorsig wat gister gebeur het. Al die ringe van Suid-Kaap het by George byeen gekom. Ons was ongeveer 100 aanwesig. Die moderator was self teenwoordig. ‘n Marais van die sinode het die bespreking gelei. [Ek sal DV oor die naweek volledig rapporteer en my mening gee oor ons pad voorentoe].
Al die aanwesiges het dit duidelik gemaak hul gemeentes verwerp die AS se besluit. Daar was nie een enkele aanwesig wat hulle gesteun het nie. Die taktiek op hierdie vergadering van die moderamen se kant was om alles te herhaal wat ons reeds weet. Ek het hierteen beswaar gemaak en my beswaar is gehandhaaf. Ons het toe dadelik na “luister” oor gegaan.
Pieter Hurter ek het toe die verslag wat jy so netjies vir ons afgerond het voor gelees. Hulle was ontsteld, dit kon jy op hulle gesigte lees. Al opmerking van Marais was dat ek het gemeld dat ek 8 minute sou wees en ek het 15 minute gepraat. Hulle was duidelik ongemaklik. Hierna het die een na die ander lidmaat of predikant opgestaan en gese hulle verwerp die AS se besluit en hul redes gegee. Die moderatuur het op al die besware feitlik nie gereageer nie.
Die moderator prof Nelis het toe repliek gelewer en vol selfvertroue weer net die AS se besluit probeer verduidelik. Ongeveer 70-80% van ons teenwoordig het toe uit gestap en huis toe gegaan.
In die begin van die byeenkoms het die moderator versoek dat almal tog teenwoordig moet wees by die “Afsluiting: Agape Liturgie” [Nagmaal].
Ek glo die uitstap van ons het meer gesê as enigiets anders. Ons kan nie toelaat dat hierdie klein groepie ons kerk verder benadeel nie.
Hierstaanek se opinie: Dit is ‘n baie ernstige saak wanneer predikante weier om nagmaal met ander te gebruik. Dit word slegs gedoen wanneer mense in Status Confessionis is.
Laat ons bid dat ander vergaderings hierdie voorbeeld gaan volg. En dat Nelis van Rensburg tot inkeer sal kom!
Edit deur hierstaanek, 06/11/2015: Daar is skynbaar onsekerheid onder die mense wat by die vergadering was of dit nagmaal of ‘n “liefdesmaal” sou wees. Die persoon met wie hierstaanek kontak gehad het is oortuig dit sou nagmaal wees, en was nie bereid om nagmaal te onder dié omstandighede te gebruik nie.
Vir verdere bespreking van die vergadering, kliek hier.
29 thoughts on “Suidkaapse predikante stap uit vergadering terwyl moderator praat en weier om nagmaal te gebruik om hulle afkeur in die AS se besluit te toon.”
U is die God wat ons gebede hoor, ons trane sien… Jes 38:5 Prys U Heilige Naam!
Die skrikwekkende probleem waarvoor die Algemene Sinode met hul onverantwoordelike besluite oor selfdegeslag verhoudings en homoseksualiteit nou voor God te staan kom, is dat hulle hul nie op die Woord kan beroep nie. Met hierdie besluite val hulle vir alles wat uit die mens gekom het en kan vir niks staan wat God oor die saak te sê het nie. Die enigste eerbare weg wat vir die Algemene Sinode oorbly, is om eerlik teenoor die kerk te bely dat hulle dwaallig vir sterre aangesien het.
06/11/2015 at 12:52 pm
Ek herhaal my “Comment” direk vanaf ‘n vorige een wat ek gemaak ivm dieselfde saak:
Ek kan nie sien hoe die sinode onder huidige leierskap kan voortbestaan nie, daar moet huis skoongemaak word. Dit sal ‘n baie valse smaak afgee indien die AS leiers nou dalk sou omswaai en die goed terug trek agv van Nasionale druk in Suid Afrika en die res van die wêreld, hulle het hulself total in ‘n hoek. Die Bybel moet gesien word as rigsnoer bo sogenaamde menseregte. Daar moet ook ernstig gekyk word na van vorige AS besluite….
Jaco, jy kan gerus die “(die wit)” uitlaat want in die apartheid-era was die meerderheid swartes ook in die stryd teen kommunisme maar hulle was in die openbaar lewendig verbrand as hulle verset teen die ANC en Nelson Mandela getoon het.
Die swart Christene het nie saam met die ANC ge-toytoy toe daar in die 1980’s gerugte was dat die ANC die land van Zimbabwe af gaan inval nie.
Ons moenie dink dat die swart Christene onder die juk van die ANC uit is nie. Die ANC sal nie huiwer om enige andersdenkendes weer in die openbaar tereg te stel nie, soos hulle tans met die wittes doen.
06/11/2015 at 5:17 pm
Jy verstaan verkeerd my vriend en jy confuse die issues. Die verwysing na “wit” gaan glad nie om swart mense “uit te sluit” per sy nie. Tradisioneel verteenwoordig die NG Kerk die blankes in Suid Afrika, hence my verwysing na “wit mense”, en wanneer buitestaanders hoor die NG Kerk het ‘n standpunt ingeneem aangaande ‘n onderwerp, dan neem die algemene publiek/wêreld aan dit is die mening van die (wit) mense wat deur NG Kerk verteenwoordig word. Hence my issue wat ek het dat dit vir die wêreld voorkom dat baie mense verteenwoordig word deur dié klomp dwaalleërs en met hulle klomp snert saamgaan!
En net op die verwysing na wit en swart, ek wens so mense wil nie so groot issue maak oor wit en swart nie (of so sensitief is daaroor nie!), ek dink die meeste van ons wit mense voel al soos bywoners in ons eie land. Ons skuld die swart mense niks, inteendeel, imagine hierdie land as die witmense nooit heerheen gekom het nie…. Die witmense was selfs VOOR die Zulus in Suider Afrika. Ek is glad nie ‘n rassis nie, net keelvol vir ‘n land waar daar letterlik niks werk nie en daar absoluut geen accountability is nie. En nou kom die sogenaamde kerk leiers met hierdie twak! Eish, nou is alles regtig stukkend in dié land van ons, selfs die weer vir ons boere.
06/11/2015 at 11:28 pm
Dankie vir die perspektief, Jaco. Ek sou my antwoord anders bewoord het as ek hierdie insig in jou standpunt gehad het.
Ek klets sommer net ‘n bietjie. Wat ek na verwys het, en dit lyk nie of jy daarmee verskil nie, is bloot dat die kommunistiese aanslag ook die meerderheid swartes onderploeg het. Die totalitaristiese regeringsvorm van stamme en stamkapteins het vir swart stamme ‘n patetiese lewens kwaliteit deur die eeue heen gebring en dit is presies wat onder ander kommunistiese regerings ook aangetref word. Oer of modern.
Die meerderheid swartes was heeltemaal bereid om die Westerse beskawing en kapitalisme te omarm, maar die ANC het besef dit sou alle moontlikheid vir oorname onmoontlik maak en daarom moes hulle uiterste geweld gebruik om nie net die swartes nie, maar ook die blanke onderhandelaars te intimideer tot oorgawe. Nes enige ander kommunistiese regime in die geskiedenis gemaak het. Nes dit miljoene mense se uitwissing tot gevolg gehad het.
Die NG-Kerk was die slagoffer van so ‘n totalitaristiese aanval van binne, beide met rassisme in 1952 en die sg. gay-kwessie vandag, en die gevolg is duidelik: kommunisme. Dit gaan nie oor gay-mense nie, hulle word misbruik en sal die eerstes wees wie van geboue se dakke af gegooi word. ‘n Skrale minderheid wil graag in selfdegeslag huwelike betrokke raak. Die oorgrote meerderheid bly in ontug lewe of trou met ‘n maat van die teenoorgestelde geslag en het kinders. Maar die agitasie gaan oor die minder as 1% wie die Christelike beginsels wil afbreek, want dit is die enigste onbreekbare skeiding tussen kommunisme en vryheid.
Maar, wat praat ek, jy weet reeds al hierdie dinge.
Groete en seenwense.
09/11/2015 at 8:05 am
Hi, ek is met jou! Dit is natuurlik nog meer kompleks as net kommunisme (kommunisme word voorgehou, maar eintlik gaan dit maar oor mag en geld?), ek wil amper sovêr gaan om te sê kommunisme is geskiedenis. Ons swart mede-burgers word so om die bos gelei deur ons eie swart regering wat regeer sonder enige accountability! Ongelukkig speel die feit dat die gemiddelde IK van Afrika net 70 is ‘n baie groot rol in die tipe mag wat swart politici oor ons breë publiek uitoefen (in die Weste word mense met ‘n IK van 70 beskou as “retarded”, die scary gedeelte is dat 50% van Afrika ‘n IK van minder as 70 het). Afrika sal NOOIT verander nie agv sekere unieke gegewes, Afrika is gedoem tot en met die oordeelsdag, myns-in-siens. Ek herhaal, ek is nie ‘n rasis nie (het amper 80 swartes wat vir my werk), maar net ‘n realis. Daar is baie smart swart mense in ons land, net jammer hulle is so min. Suid Afrika is ons land, en ons moet die beste probeer maak, alhoewel dit baie moeilik is om ons kinders ‘n landstrots te leer. Met al die uitdagings in ons land, is hierdie snert van die AS die laaste ding wat ons nodig het!
09/11/2015 at 10:20 am
Jaco, ek versoek jou dringed om nie verder rassistiese uitsprake op my blog te maak nie. As jy dit weer doen sal ek jou ongelukkig moet blok.
Manie Bester said:
Hoe kan enige lidmaat wat nie die AS se besluit aanvaar nie, lidmaat van die NG Kerk bly?
1. Het elke lidmaat van die NG Kerk nie by aanvaarding van lidmaatsakp van die kerk voor God en sy gemeente verklaar dat hulle die belydenisgeskrifte van die Kerk aanvaar omdat dit met die Woord van God ooreenstem nie?
2. In die Nederlandse Geloofbelydenis wat in Artikel 2 tot 7 bely dat die Woord van God DUIDELIK, GESAGHEBBEND EN VOLKOME is, dan nie ook deel van die belydenis van die kerk nie?
3. Rym die hantering van die Bybel, waarvolgens die voorsteller van die besluit hulle argumente gegrond het, met dit wat die Bybel duidelik sê en die kerk bely?
4. Wat is die grootste openbaring van liefde? Is dit nie dat die Seun van God ons so lief gehad het dat Hy Sy lewe vir ons oorgegee het nie, ons sonde skuld betaal het, “die skuldbewys met sy aanklagte teen ons uitgewis het, dit vir altyd weggeneem het toe Hy dit aan die kruis vasgespyker het” (Kol 2:14) En dat Hy niks van ons vra, behalwe dat ons Hom “glo” (Joh 3:16), “ons sondes erken- Hy is getrou en regverdig en daarom sal Hy ons ons sondes vergewe en ons van alle kwaad reinig.” ( 1 Joh 1:9)
5. Kan daar n liefdeloser daad wees as om dit wat God as n gruwel, n afskuwelike sonde beskryf (Lev 18:22; 19:18; 20:1, gedeeltes waarna Jesus in Mk 12 :31 verwys wanneer Hy oor liefde praat, sien voetnota ABV 1983) te regverdig en sodoende te verkondig dat daar geen nodigheid is om dit te bely en derhalwe vergifnis te ontvang nie?
Ontneem die kerk nie daardeur, op grond van die duidelike uitspraak in 1 Kor 6: 9-10, mense die koninkryk van God as erfdeel nie? Kan n kerk wat aanspraak maak om Kerk van Christus te wees, so n liefdelose daad in die naam van liefde pleeg?
6. Word die Evangelie verkeerd verstaan as ons glo dat Jesus sondaars lief het, so oneindig lief het dat Hy Sy lewe vir ons gegee het, vir elkeen van ons wat met sonde worstel, en wie worstel nie met sonde nie? (Rom 7:15,19) My sonde is miskien my selfsug, dit verskil immers niks van die sonde waarmee gay’s worstel nie. Die wonderlike troos vir my en vir alle sondaars is dat daar volkome vergifnis is, maar geld dit nie net vir elkeen wat hulle sonde erken nie? Geld dit ook vir die wie hulle sonde misken, daarin volhard deur n ‘huweliksband’ en derhalwe nie deur Christus daarvan gewas, geheilig en vrygespreek is nie? Kan ook hulle die koninkryk van God beerwe? Of mislei 1 Kor 6:11 ons?
7. Kan mense wat sonde misken, geen vergifnis daarvoor vra nie, nie deur Christus se bloed gewas is nie, die kansels van n ware Kerk van Jesus Christus beklee en n suiwer Evangelie verkondig?
Een van die kenmerke van die ware Kerk is immers die suiwere verkondiging van die Evangelie. (Nederlandse Geloofsbelydenis Artikel 29)
John Powys said:
Dank die Here dat daar nog Godsmanne is wat opstaan vir die Heilge Waarheid en nie buig voor die moderne gees van baal nie, mag die Here hulle seen en gebruik om weer herlewing in die NG Kerk te bring.
Ek is trots op die Suidkaapse predikante wat uitgeloop het en bitter teleurgesteld in die AS wat liewer voor mense die knie buig as voor God. Ek self behoort nie aan die NG kerk nie maar ek staan saam met my broers in die NG kerk wat glo in Jesus Christus, God wil dien en sy Woord wil gehoorsaam wees, eerder as menslike tradisies en kulture volg wat die mensdom en die kerk probeer wegdryf van God af. God is lief vir mense en ons wat sy liefde in ons harte het is ook lief vir alle mense, insluitende sondaars want ons was self almal sondaars. Maar om sondaars en gebrokenes lief te hê beteken nie om sonde goed te praat nie. Ek stem saam met die voorstel dat die AS moet bekend maak presies wie dit is wat so wil afdwaal van die Bybel se duidelike uitsprake hieroor. Die skrif waarsku dat ons nie eers met sulke mense moet saam eet nie.
06/11/2015 at 5:18 pm
Die NG-Kerk het tans voor ‘n fundamentele keuse testaan gekom. Dis nie nodig om weer die kante se saak wat hier geld te noem nie. Waarna ek wil wys gaan bietjie verder terug, waar die NG-Kerk ‘n vorige geleentheid om haarself van die professors van die wêreld te verlos, laat verbygaan het. Hier is hulle nou weer terug met ‘n finale aanslag teen die Liggaam van Christus.
In die 1960’s (omtrent) het die NG-Kerk staatsgeld aanvaar om sg. eie teologieseskole in SA te vestig. Dit het die NGK ‘n de facto staatskerk gemaak wat eerste en voorop die saak van die staat moes verkondig en tweedens, as dit nodig is, die saak van God.
Die hoë priesters van die heersersklas het reeds in 1948 hulle intrek in die regering van die dag geneem en binne vier jaar ‘n massa Afrikaners en Christene van die kiesersrol verwyder bloot omdat hulle velle nie heeltemaal so wit soos ander s’n was nie. Hierdie aanslag teen die kerk moes geregverdig word en kon alleen aanvaarbaar gemaak word as die kerk verkondig dat dit “God se wil” is. Dis hoekom nodig was dat hulle die Afrikaner se kerke koop, maar die enigste een op die mark was die NG-Kerk, bewerkstellig deur die hoë priesters van onreg wat reeds in hulle midde was. Die pragtige liggaam van Christus het kanker opgedoen.
Dit, meer as enigiets anders, het die pad vir ‘n kommunistiese oorname in SA geteer. Die sonde van rassisme kon om die nagmaaltafel bevestig word.
Die NG-Kerk sit nie vandag met ‘n kerkskeuring nie. Nee, as die kerk skeur, sal dit bloot net weer die hoë priesters van onreg ‘n forum gee in óf ‘n NG-Kerk wat weereens sonde van die preekstoel af sal verkondig en duisendes, wie die NGK as hulle geloofstuiste sien, ontvoer, óf in ‘n nuwe splinter “kerk” wat iewers sonde sal verkondig as die “wil van God”.
Die punt is dat die NG-Kerk en die getroue gelowiges wat veg teen hierdie onreg, vas moet staan en die tug wat in Matt 18:15+ voorgeskryf word deurvoer.
Ekskommunikeer hierdie wêreldheersers, totalitariste, en kerkskeurders, wie die kerk be-kanker het. Enige predikant wie onder ‘n bedieningskontrak staan om die formuliere van die gereformeerde leer alleen en eksklusief te leer, verkondig en volgens te lewe, moet hulle belydenis herbevestig of ontslaan en bedieningsregte ontneem word. Dit moet brutaal en chirurgies gedoen word om al die kwaad vir eens en vir altyd uit te sny.
Die NG-Kerk moet weer gebore word en haar van haar laste bevry. As sy dit 50 jaar gelede gedoen het, was die ANC nie aan bewind nie, was daar nie grootskaalse uitwissing van Afrikaner blankes nie, en sou daar nie vandag ‘n kwessie van hierdie orde in Sinodes ‘n issue gewees het nie.
Gaan weereens hierdie punt verby, NG-Kerk, sonder om God se Woord te handhaaf, en wie weet waarmee ons in die toekoms gaan sit. Mens wil nie eens daaraan dink nie.
Hierdie is ‘n geleentheid wat die Heilige Gees geskep het deur twee onversoenbare rigtings met mekaar in konflik te bring sodat die ware Christene die gemeente kan suiwer.
…en as hulle nie luister nie, sê dit aan die gemeente; en as hulle na die gemeente ook nie luister nie, laat hulle vir jou wees soos die heiden en die tollenaar. (Matt 18:17)
n Predikant se vir my hy het, net na ons groep uit gestap het gou weer na iemand daar gaan soek en toe is daar omtrent geen mense meer oor nie. Ons wag om te sien of die moderatuur soos hulle is met ander slinkse verduidelikings gaan kom waarom mense uit gestap het. Feite bly staan ons het geloop want ons was keel vol en sou nie Nagmaal gebruik het nie.
07/11/2015 at 4:58 am
Hulle gaan julle soos gewoonlik van liefdeloosheid beskuldig en dan sê die kerk moet altyd aanhou hervorm selfs ‘n bietjie latyn ingooi i.e. semper reformanda. Dan sal die sg seisoen van luister of die nuutste seisoen na julle kant toe gekolf word. Ook ‘n gunsteling sal wees om julle van skeurmakery of verdagmakery te beskuldig. Ek dink nie hulle het meer woorde in hulle woordeskat nie.
Peter Snyman said:
06/11/2015 at 7:56 pm
Hierin lê die problem. Die slim en geleerde mense in die NGK het nou besluit dat die Bybel net menswoorde oor God is, en dat dit nie onveilvaar is nie – maar soos gedigte ens gebruik moet word. Humanisme is jou die heer. Niemand kan nou, volgens hulle, die Woord van God lees nie. Maak maar jou eie storie en klink baie slim, is hulle plan. As dit God se Woord is, is hierdie dinge duidelik. So nie, is daar nie absolute truth nie – Dan word dit n free for all. GOD help hulle.
Ben Spreeth said:
Dit moet strook met wat die Bybel ons leer of dit hoort nie in ons kerk nie.
07/11/2015 at 5:37 pm
Bart dankie vir die nota. Duidelik stel die koerante net belang om die gay agenda te bevoordeel.
Bart ek het ook die berig by Netwerk24 gelees en gewonder of jy en Ds van Santen by dieselfde byeenkoms was! Hier is die skakel na die berig:
07/11/2015 at 8:31 pm
En hier is die berig: ‘ONS KAN BYBEL NIE SOOS HUISGENOOT LEES’ OOR GAYS
Deur Malherbe Nienaber 07 November 2015 00:00
KAAPSTAD. – NG gemeentes het meer tyd nodig om hul standpunt oor die onlangse kerkbesluit oor gay-verhoudings te oorweeg en dit aan die hand van die Bybel te verstaan.
Dít was die beroep wat ds. Pieter van Santen, ringvoorsitter van George, gedoen het na aanleiding van sommige gemeentes in George en elders in die Suid-Kaap wat hulle teen die algemene sinode uitgespreek het.
“Dit gaan oor hoe ons die Bybel sien. Ons kan dit nie soos die Huisgenoot lees nie, maar moet na sy konteks as ’n historiese dokument kyk.”
Die NG Kerk se algemene sinode het verlede maand ’n voorstel dat gay mense dieselfde behandeling en regte as heteroseksuele lidmate geniet, aanvaar.
Intussen het sommige gemeentes in die Wes-Kaap en elders in die land aangedui dat hulle die voorstel nie aanvaar nie.
Die kerk se moderatuur het Woensdag een van sy streekkonferensies in George gehou waar lidmate ook hul ontevredenheid met die besluit uitgespreek het.
“Mense het met baie emosie gepraat en die kans gekry om hul standpunt te stel,” het Van Santen gister gesê. “Dit was eintlik ’n bevrydende vergadering waar mense kon praat en die moderatuur geluister het.”
Die geleentheid is gehou by die gemeente George-Bergsig, wat kort ná die besluit oor gay-verhoudings sy eie beleid bekend gemaak het.
Luidens ’n verklaring kan die kerk nie homoseksuele huwelike en burgerlike verbintenisse goedkeur nie, hoewel hy nie teen gays kan diskrimineer nie. ’n Huwelik tussen ’n man en vrou of ’n lewe van selibaatheid “is die enigste twee opsies”.
“As homoseksuele mense nie heteroseksueel kan word nie, dan moet hulle soos enkellopende heteroseksuele persone selibaat bly.”
Gay mense “in ’n gehoorsame verhouding met God” kan egter as predikante of amptenare in die gemeente bevestig word.
Die NG Moedergemeente ¬George het ook verlede maand gesê hy steun nie die besluit oor gay-verhoudings nie. ’
Hy wil egter nie sy bande met die NG Kerk verbreek nie en eerder die sinode se “verkeerdhede” intern regstel.
Van Santen het gister gesê gemeentes ontvang egter nog leiding oor hoe om die besluit te interpreteer en die nodige tekste aan lidmate te verduidelik sodat hulle dit kan “verteer”.
“As kerkrade nou standpunte bekend maak, is dit eintlik vroegtydig en onnodig. Die ontevredenheid in sekere kerkgeledere is nie rede tot kommer nie en kan as ’n suiwering van die kerk gesien word.”
08/11/2015 at 10:49 am
Lees hier hoe EMOSIES met AS2015 gemanipuleer is!
marius van rooyen said:
08/11/2015 at 8:27 pm
mag die Here die sinode vergewe want hulle was deur die diuwel gebruik om die NGK tot niet te maak sonde bly sonde en as hulle nie die bybel se waarhede wil aanwaar nie moet die kerk maar sterf en ‘n ware Jesus kerk gestig word sonder om hierdie diuwels plek te gee daar gaan baie van die sinode wat gestem het hel toe daaroor want hul seining is verblind deur wereld se sondes en hulle wil aanpas by die wereld en nie by Gods Woord nie God is nog steeds die God van die outyd en Sy woord het nie verander nie. Predikante wat die herders van die kude is en hierdie houding inneem moet maar eerder die kerk verlaat en hulle eie gaykerke stig waar hulle in sonde verder kan lewe.
08/11/2015 at 11:18 pm
Marius, hullle kan nie hieroor hel toe gaan nie, maar as hulle hierin volhard sal dit net bevestig dat hulle nooit vir die hemel bestem was nie.
Die wil van God sal heers, en as dit Sy wil is dat die NGK skeur of vernietig word sal die ware Christene nogtans seëvier en as Sy liggaam triomfeer oor hierdie boosheid.
Ek sien dit eerder dat die gelowiges die booswigte uitskop soos wat hulle veronderstel was om te doen volgens Matt 18:15+. Die gelowiges is ook aandadig aan hierdie dwaling want te veel keer is klein veranderinge aangebring en almal het dit maar gelate aanvaar en mense met anti-Christelike beginsels in posisies van mag aangestel. Daar behoort niemand in ‘n posisie van “mag” in enige gereformeerde kerk te wees nie wat alleen Christus is die Hoof. Ons almal is lede van sy liggaam, die een net so belangrik en afhanklik van die ander as alle lede.
Die Roomse Katolieke Kerk het hierargië en klasse wat ook ‘n euwel en bose struktuur is.
Jy noem dat hierdie dissipels van die bose eerder die kerk moet verlaat. Dis ‘n rugleun posisie. Die Here het ons opgekommandeer om sy liggaam op te pas en die heidene en booswigte soos soldate daar uit te weerhou. Soos wagte op ‘n stadsmuur.
Hulle sal nooit die kerk “verlaat” nie want hulle doel is die vernietiging van die Christelike leer en hulle aanslag slaag heeltemaal. Waarom sal hulle loop? Dit is die taak van die gelowiges om hulle deur kerklike tug uit die kerk te smyt met mening en geweld en hulle die kerk se voordele verbied totdat hulle hul bekeer.
09/11/2015 at 4:30 pm
Hi julle, ek wil weer my oproep tot die land se predikante hier herhaal. Ek glo die NG Kerk predikante in hulle onderskeie gemeentes kan nie anders as om saam te staan en die aanval die hoof te bied nie! Die ouens in die AS gaan verseker nie uit hul eie bedank omdat hulle besef het hulle het droog gemaak nie, wie gaan dan hulle salarisse betaal?! En waar anders gaan hulle soveel “gesag” hê?! Die strukture/remedies wat reeds in plek is moet daadwerklik gebruik word. En ek dink almal stem hier saam, dis nie omdat enige een daarop kan aanspraak maak dat hy/sy sonder sonde is nie, so aksie moet nog steeds in liefde en respek gedoen word, maar met ‘n baie ferme hand en doel. Daar moet nie terug gekyk word nie.
Ek het Moreletapark gemeente ge-email en gevra wat is hulle standpunt ivm al die jongste verwikkelinge. Ek het ook gevra wat is hulle houding jeens Ds. Dirkie in al dié en hulle antwoord was dat Ds. Dirkie die Moreletapark Gemeente se sienning steun, dit is nogals confusing!
Hier is hulle persverklaring:
Verklaring van die Kerkraad van Moreletapark Gemeente oor
die Algemene Sinode van 2015 se besluit oor selfdegeslag verhoudings
Die Kerkraad van Moreletapark Gemeente het tydens hul sitting op 29 Oktober 2015 eenstemmig besluit om standpunt in te neem teen die Algemene Sinode van 2015 se besluit oor selfdegeslag verhoudings. Die Kerkraad is oortuig dat hulle besluit, wat in hierdie verklaring opgesom is, die weg aandui wat God vir hulle kom aanwys het.
Die eerste en grootste gebod is dat ons God moet liefhê bo alles en die tweede is dat ons ons naaste moet liefhê soos onsself (vgl. Matt.22:37-39). Daarom verklaar die Kerkraad dat hulle so lief vir God is dat hulle Hom in elke besluit bo alles wil eer deur aan Hom gehoorsaam te wees (vgl. Ps. 119:30-35). Die Bybel is duidelik dat God genadig én regverdig is. Daarom is Hy lief vir alle mense maar keur Hy sonde af omdat dit ons verhouding met Hom skaad. Alle mense sondig en kan alleen op grond van God se genade vrygespreek en deur geloof Sy kinders word (vgl. Rom. 3:23). God se bevel aan Sy kinders is dat sonde nie in hulle lewens moet heers nie maar dat hulle moet wegdraai daarvan af en volhardend daarteen moet stry (vgl. Rom. 6:14). Die Kerkraad bevestig daarom dat hulle nooit ‘n besluit sal neem wat enige sonde toelaat of goedkeur nie. Die Kerkraad het geen begeerte om ‘n enkele sonde uit te lig nie, maar die besluit van die Algemene Sinode dwing hulle egter om in dié geval standpunt in te neem aangesien geslagsgemeenskap buite die raamwerk van ‘n huwelik tussen een man en een vrou volgens die Bybel verkeerd is.
Die Kerkraad het besluit dat die besluit van die Algemene Sinode oor selfdegeslag verhoudings nie aanvaar kan word nie op grond daarvan dat dit (inter alia):
1.	Die sonde van die beoefening van homoseksuele geslagsgemeenskap ontken.
2.	Die beoefening van volhardende sonde in leraars se lewens aanvaar.
3.	Die Bybel op ‘n liberale en humanistiese wyse uitgelê word wat in stryd is met die byna 2000 jaar oue hoofstroom Christelike en byna 500 jaar oue gereformeerde uitleg van die Bybel.
4.	‘n Verbintenis, ingesluit die beoefening van die seksuele, buite die konteks van die huwelik erken terwyl die Bybel, sowel as in die besluite van die Algemene Sinode, die huwelik slegs as ‘n lewenslange verbintenis tussen een man en een vrou beskou.
1.	Gesprekke sal met die ring van Elarduspark gevoer word.
2.	‘n Brief sal aan die Diensraad van die Oostelike Sinode gerig word waarin die Gemeente haar distansieer van die besluit van die Algemene Sinode en vra dat ‘n spesiale sitting van die Oostelike Sinode gehou word om standpunt in te neem teen die besluit.
3.	Indien die bogenoemde proses onsuksesvol sou wees sal die Gemeente, in die lig van die omstandighede dan, herbesin.
4.	Die Gemeente sal ingelig bly en die geleentheid gegee word om deurentyd deel te neem aan die proses.
Rampie van Zyl said:
Die ‘dom’ christen wat ek is, glo ek van harte dat ALLE besluite wat op kerkvergaderings geneem word, onder leiding van die Heilige Gees geskied. So dan ook die besluite van die onlangse AS. Ek vertrou ook dat die uitstappery wat hierbo beskryf word, geregverdig kan word deur die leraars dat hulle gelei is deur die Gees van God om dit te doen.
13/11/2015 at 12:15 pm
Rampie, die Heilige Gees praat met ons deur die Woord. Dus lei die Gees ons in soverre ons besluite ooreenstem met die Woord van God. Aangesien die algemene sinode se besluite die Woord weerspreek kan ons met sekerheid sê die Heilige Gees was nie op die sinode nie. Ten spyte van hulle praatjies, gay-reenboog skilderye en brandende kerse het hulle vergeet om Hom te nooi.
22/11/2015 at 5:15 pm
Al die Christelike denominasies wat nie sal saamstem met AS2015 se SGV-besluit is in totaal waarskynlik baie naby aan 2 biljoen. So dit val vreemd op dat ‘n handjievol kerkleiers van die NGK hier in die kleine SA, in die “lig” van hulle “nuwe hermeneutiese sleutels” beter weet as al hierdie dermiljoene PLUS al die kerkvaders deur die eeue.